એક જવાન હજુ નક્સલીઓના કબજામાં…! – NET DAKIYA
એક જવાન હજુ નક્સલીઓના કબજામાં…!
નક્સલીઓએ કરી જાણ, સરકાર તેને જીવિત છોડાવશે ?
બીજાપુરમાં નક્સલીઓ સાથે થયેલી અથડામણમાં ગુમ જવાનની માહિતી મળી છે. મીડિયા રિપોર્ટ મુજબ, ગુમ જવાન નક્સલીઓના કબજામાં છે. નક્સલીઓએ જ મીડિયાને વોટ્સએપ કોલ કરીને જવાન વિશેની માહિતી આપી છે. તેમણે કહ્યું છે કે, ગુમ થયેલા જવાન તેમની પાસે જ છે અને તેઓ એમને કોઈ નુકસાન નહીં પહોંચાડે. તેઓ સુરક્ષીત છે. કોબરા બટાલિયનના આ જવાનનું નામ રાકેશ્વર સિંહ મનહાસ છે. તેઓ જમ્મુ-કાશ્મીરમાં રહે છે. બીજાપુર એસપી કમલ લોચને આ જવાનનું લોકેશન ના મળતું હોવાની વાત કરી છે.
નોંધનિય છે કે, નક્સલી અથડામણ દરમિયાન 23 જવાન શહીદ થયા છે. તેમાંથી 20ના મૃતદેહો મળી શક્યા નહતા. એરફોર્સની મદદથી 20 જવાનોના મૃતદેહો રિકવર કરવામાં આવ્યા છે. એક જવાન ગુમ હતા. બીજાપુરમાં નક્સલી હુમલા બાદ કેન્દ્રીય ગૃહમંત્રી અમિત શાહ એક દિવસની છત્તીસગઢની મુલાકાતે પહોંચ્યા છે. તેઓએ શહીદ જવાનોને જગદલપુરમાં શ્રદ્ધાંજલી અર્પણ કરી હતી. અમિત શાહે કહ્યું કે, આ બલિદાન વ્યર્થ નહી જાય. આ ઘટના બાદ ઓપરેશન વધુ ઝડપી બનશે. નક્સલીઓ સામે આપણો વિજય નિશ્વિત છે.
Prevપાછળવીડિયો કોલમાં યુવતીના કપડાં કઢાવી સ્ક્રીન શોર્ટ લીધા, વાયરલ કરવાની ધમકી આપી ગુજાર્યો બળાત્કાર